U skladu sa članom 30. stav 3. i članom 107. Zakona o visokom obrazovanju („Službene novine Kantona Sarajevo“, broj: 36/22), Statutom Univerziteta u Sarajevu, Pravilima studiranja, Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu („Službene novine Kantona Sarajevo“, br.: 19/09, 31/12, 36/12, 4/15, 15/15, 16/18 i 21/18.) i Pravilnikom o bitnim elementima ugovora o studiranju za studente koji studiraju u skladu sa bolonjskim sistemom na fakultetima/akademijama Univerziteta u Sarajevu broj: 01-1095-1/18 od 12. 10. 2018. godine ugovorne strane:

**1. UNIVERZITET U SARAJEVU - FILOZOFSKI FAKULTET** (u daljnjem tekstu: **Fakultet),** sa sjedištem u Sarajevu, Franje Račkog br. 1, zastupan od dekana, prof. dr. Kenana Šljivo

i

**2. STUDENT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: student)**,

 (ime i prezime)

**rođen/a \_\_\_\_\_\_\_\_\_\_\_\_\_\_\_\_\_\_\_ godine u \_\_\_\_\_\_\_\_\_\_\_\_\_\_\_\_\_\_\_\_\_\_, JMBG\* \_\_\_\_\_\_\_\_\_\_\_\_\_\_\_\_\_\_,**

(datum rođenja) (mjesto rođenja)

**upisan/a studijske \_\_\_\_\_\_\_\_ godine u prvi ciklus studija, u statusu\_\_\_\_\_\_\_\_\_\_\_\_\_\_\_\_\_\_\_studenta**

(redovni, rsf., vanredni, DL)

*zaključuju:*

**UGOVOR O STUDIRANJU**

za prvi ciklus studija

**PREDMET UGOVORA**

**Član 1.**

Predmet ovog ugovora je reguliranje međusobnih prava i obaveza između Fakulteta i studenta.

**PRAVA I OBAVEZE FAKULTETA**

**Član 2.**

Fakultet se obavezuje da studentu obezbijedi uvjete za prisustvo i praćenje nastave, polaganje ispita u propisanim ispitnim rokovima, stjecanje diplome i odgovarajućeg stručnog zvanja po okončanju studija, kao i druga prava u skladu sa Zakonom o visokom obrazovanju Kantona Sarajevo, Statutom Univerziteta u Sarajevu, nastavnim planom i programom studija i drugim važećim aktima Kantona Sarajevo, Univerziteta u Sarajevu i Fakulteta.

Nastavni plan i program po kojem student studira oglašen je na službenoj stranici Fakulteta [www.ff.unsa.ba](http://www.ff.unsa.ba) i isti se može preuzeti. Na zahtjev studenta, Fakultet će izdati kopiran i ovjeren Nastavni plan i program.

**Član 3.**

Student ima pravo završiti studij po istom studijskom programu po kojem je upisan na Fakultet Univerziteta u Sarajevu u roku trajanja jednog ciklusa studija plus dvije studijske godine.

Fakultet zadržava pravo izmjena i dopuna nastavnog plana i programa studija u skladu sa Zakonom o visokom obrazovanju Kantona Sarajevo i Statutom Univerziteta u Sarajevu i ne može se primjenjivati retroaktivno, u smislu utvrđivanja dodatnih obaveza studentu i to za studijsku godinu koju je student uspješno okončao te za tekuću studijsku godinu.

O izmjenama i dopunama definiranim u stavu 2. ovog člana Fakultet je dužan blagovremeno informirati studenta.

**Član 4.**

Fakultet ima pravo da od studenta naplati školarinu kao i druga prava u skladu sa Zakonom o visokom obrazovanju, Statutom Univerziteta u Sarajevu i drugim aktima Kantona Sarajevo, Univerziteta u Sarajevu i Fakulteta.

**PRAVA I OBAVEZE STUDENTA**

**Član 5.**

U skladu sa Zakonom o visokom obrazovanju Kantona Sarajevo i Statutom Univerziteta u Sarajevu, student ima sljedeća prava:

1. prisustvovanje svim oblicima nastave,
2. kvalitetan nastavni proces u skladu sa usvojenim planom i programom,
3. blagovremeno i tačno informiranje o svim pitanjima koja se odnose na studij,
4. da na transparentan način bude upoznat o rasporedu nastave i ispitnim terminima na nivou studijske godine i to u prve dvije sedmice studijske godine,
5. ravnopravnost u pogledu uvjeta studija i tretmana na visokoškolskoj ustanovi kao i na povlastice koje nosi status studenta,
6. različitost i zaštitu od diskriminacije,
7. pravo na zdravstvenu zaštitu u skladu sa Zakonom,
8. korištenje biblioteke i drugih usluga koje se pružaju studentima na visokoškolskoj ustanovi, a u skladu sa aktima VŠU,
9. konsultacije i pomoć akademskog osoblja u savladavanju nastavnog sadržaja, a posebno pri izradi završnog rada,
10. slobodu mišljenja i iznošenja ličnih stavova koji su u vezi sa nastavnim sadržajem u toku realiziranja nastavnog procesa,
11. evaluaciju rada akademskog osoblja,
12. priznavanje i prijenos bodova između visokoškolskih ustanova s ciljem osiguranja mobilnosti,
13. učešće u postupku izbora za studentsko predstavničko tijelo i druga tijela ustanovljena Statutom Univerziteta u Sarajevu,
14. sudjelovanje u radu studentskih organizacija,
15. sudjelovanje u radu i odlučivanju tijela Fakulteta u skladu sa Statutom,
16. završiti studijski program po kojem je upisan na Filozofski fakultet Univerziteta u Sarajevu u roku trajanja jednog ciklusa studija plus dvije studijske godine,
17. zaštitu u slučaju povrede nekog od njegovih prava na način utvrđen Zakonom i Statutom,
18. druga prava predviđena Statutom i drugim općim aktima Univerziteta ili Fakulteta.

**Član 6.**

Student koji studira na Filozofskom fakultetu Univerziteta u Sarajevu ima sljedeće obaveze:

1. pridržavati se Pravila studiranja koja je propisao Univerzitet u Sarajevu,
2. ispunjavati nastavne i druge obaveze studenta,
3. iskazivati poštovanje prema pravima akademskog i neakademskog osoblja, kao i pravima drugih studenata na Fakultetu,
4. uredno izvršavati svoje studijske obaveze i učestvovati u akademskim aktivnostima,
5. poštivati kućni red, etički kodeks i kodeks ponašanja i oblačenja,
6. postupati savjesno sa imovinom fakulteta/akademije, a u slučaju nesavjesnog postupanja i pričinjene materijalne štete dužan je istu nadoknaditi u skladu sa odlukom vijeća fakulteta/akademije,
7. druge obaveze utvrđene Zakonom, Statutom ili drugim aktom Univerziteta u Sarajevu.

**FINANSIRANJE STUDIJA**

**Član 7.**

Upravni odbor Univerziteta, uz prethodnu saglasnost Vlade, utvrđuje školarinu koju su obavezni plaćati studenti koji sami snose troškove studija u svim statusima i svim ciklusima studija.

Na usaglašen prijedlog Senata i Upravnog odbora Univerziteta u Sarajevu Vlada utvrđuje iznos upisnine i drugih uplata koje nisu školarine, a koje su studenti obavezni plaćati.

Iznos upisnine \_\_\_\_\_\_\_\_\_\_\_\_\_\_\_\_\_\_\_\_, po osnovu odluke iz prethodnog stava, uplatit će se prije

 (redovnog, vanrednog, rsf., DL-studija)

upisa u odgovarajuću godinu studija, ukoliko drugim važećim aktima nije utvrđeno drugačije.

Iznos školarine \_\_\_\_\_\_\_\_\_\_\_\_\_\_\_\_\_\_\_\_\_\_\_ po osnovu odluke iz stava 1, uplatit će se:

 (redovnog, vanrednog, rsf., DL-studija)

a)\* jednokratno, u punom iznosu prije upisa u odgovarajuću godinu studija.

b)\* u (2) rate: \_\_\_\_\_\_\_\_\_\_\_\_ prije upisa u zimski semestar, \_\_\_\_\_\_\_\_\_\_\_ prije upisa u ljetni

 (iznos prve rate) (iznos druge rate)

semestar studijeske godine.

Uplata iznosa školarine kao i drugih finansijskih obaveza vrši se kod BBI banke broj računa: 1411965320008475, a prema instrukcijama koje su oglašene na [www.ff.unsa.ba](http://www.ff.unsa.ba)

(\* Dinamiku plaćanja, jednokratno ili u ratama, određuje Fakultet)

**Član 8.**

Student ne može upisati narednu studijsku godinu, polagati ispite iz bilo kojeg predmeta u semestru, ukoliko nije uplaćena školarina na način predviđen u prethodnom članu ovog ugovora.

**Član 9.**

Ukoliko student ne izvrši uplatu školarine, Fakultet će ga pisanim putem upozoriti na njegovu obavezu plaćanja.

Ukoliko student i nakon upozorenja ne uplati zaostalu školarinu, Fakultet može raskinuti ovaj ugovor te pokrenuti postupak s ciljem naplate dugovanja.

**Član 10.**

Ukoliko student napusti studij, Fakultet zadržava iznos do tada uplaćenih sredstava, uz obavezu studenta kojem je uplata školarine odobrena u ratama da izmiri preostale troškove školarine za tekuću godinu studija.

**Član 11.**

Troškovi participacije cijena usluga Fakulteta koji nisu obuhvaćeni članom 7. ovog ugovora padaju na teret studenta, shodno Odluci Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te Fakulteta u njegovom sastavu.

**VAŽENJE UGOVORA**

**Član 12.**

Ovaj ugovor stupa na snagu upisom u prvu studijsku godinu I ciklusa studija i važi do završetka I ciklusa studija.

**OSTALE ODREDBE**

**Član 13.**

Na odnose koji nisu regulirani ovim ugovorom će se primijeniti odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja i drugih važećih akata.

**Član 14.**

Eventualne izmjene ovog ugovora će se definirati aneksom ugovora.

**Član 15.**

Ugovorne strane saglasne su da eventualne sporove prvenstveno rješavaju mirnim putem.

U slučaju da nastali spor stranke ne riješe sporazumno, nadležan je Općinski sud u Sarajevu.

**Član 16.**

Ovaj ugovor se sačinjava u dva istovjetna primjerka, od kojih svaka ugovorna strana zadržava po jedan ugovor.

 **UNIVERZITET U SARAJEVU**

**STUDENT FILOZOFSKI FAKULTET**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime studenta, JMBG\* Dekan

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr. Kenan Šljivo

Sarajevo, \_\_\_\_\_\_\_\_\_\_\_\_\_ godine

Broj: \_\_\_\_\_\_\_\_\_\_\_\_\_\_

\* ili neki drugi identifikator